Ինչպէս որ հետագային Մահարի պիտի վկայէր Շահան Շահնուրի ուղղւած իր նամակներէն մէկուն մէջ, աւելի քան 17 տարի Սիբիրեան աքսորավայրերը «ճաշակած» Մահարիին համար գաղտնիք չէր, թէ ո՛վ էր այդ՝ մարդկային մեծագոյն ողբերգութիւններէն մէկուն պատասխանատուն.- «...մեծ ոճրագործ, դահիճ եւ սինլքոր վրացի Ստալինի գործերն էին, կատարողները՝ նրա դրածոները, Հայաստանի մէջ հայը, Ռուսաստանի մէջ ռուսը, Բելոռուսիոյ մէջ բելառուսը...» («Շ. Շահնուրին», 28 յունիսի 1962 թ.):